ᱫᱷᱚᱨᱞᱟ ᱜᱟᱰᱟ

ᱫᱷᱚᱨᱞᱟ ᱜᱟᱰᱟ (ᱵᱟᱝᱞᱟ: ধরলা নদী, ᱨᱳᱢᱟᱱᱤᱡᱽ: Dhorola nodi) ᱫᱚ ᱵᱨᱚᱦᱢᱚᱯᱩᱛᱨᱚ ᱜᱟᱰᱟ ᱨᱮᱭᱟᱜ ᱢᱤᱫᱴᱮᱱ ᱜᱟᱰᱟ ᱠᱟᱱᱟ᱾ ᱱᱚᱣᱟ ᱫᱚ ᱥᱤᱧᱚᱛ, ᱵᱷᱩᱴᱟᱱ ᱟᱨ ᱵᱟᱝᱞᱟᱫᱮᱥ ᱛᱟᱞᱟ ᱛᱮ ᱞᱤᱸᱜᱤᱱ ᱟᱠᱟᱱ ᱢᱤᱫᱴᱮᱱ ᱜᱟᱰᱟ ᱠᱟᱱᱟ᱾ ᱱᱤᱭᱟᱹ ᱫᱚ ᱠᱚᱯᱩᱯ/ᱵᱤᱴᱟᱝ ᱫᱟᱨᱦᱟ ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟᱸ ᱫᱚ ᱦᱤᱢᱟᱞᱚᱭ ᱨᱮ ᱥᱟᱢᱟᱝ ᱥᱤᱠᱠᱤᱢ  ᱨᱮᱱᱟᱜ ᱯᱮᱝᱜᱳᱞᱚᱠᱷᱟ ᱵᱤᱨ ᱡᱤᱭᱟᱹᱞᱤ ᱨᱟᱠᱷᱟ ᱵᱤᱨ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱱᱤᱭᱟᱹ ᱫᱚ ᱡᱚᱞᱰᱷᱟᱠᱟ ᱜᱟᱰᱟ ᱢᱮᱱᱛᱮ ᱵᱟᱰᱟᱭᱚᱜᱼᱟ, ᱟᱨ ᱚᱱᱟ ᱛᱟᱭᱚᱢ ᱱᱤᱭᱟᱹ ᱫᱚ ᱥᱟᱢᱟᱝ ᱥᱤᱠᱠᱤᱢ, ᱥᱤᱧᱚᱛ ᱠᱷᱚᱱ ᱥᱚᱢᱛᱥᱮ ᱦᱚᱱᱚᱛ, ᱵᱷᱩᱴᱟᱱ ᱛᱮ ᱪᱟᱞᱟᱜᱼᱟ ᱟᱨ ᱠᱟᱞᱤᱢᱯᱚᱝ ᱦᱚᱱᱚᱛ ᱥᱤᱧᱚᱛ ᱛᱮ ᱨᱩᱣᱟᱲᱚᱜᱼᱟ, ᱚᱱᱟ ᱛᱟᱭᱚᱢ ᱱᱤᱭᱟᱹ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱚᱞᱯᱟᱭᱜᱩᱲᱤ ᱟᱨ ᱠᱚᱪ ᱵᱤᱦᱟᱨ ᱦᱚᱱᱚᱛ ᱥᱮᱫ ᱛᱮ ᱪᱟᱞᱟᱜᱼᱟ, ᱱᱚᱣᱟ ᱱᱚᱝᱠᱟ ᱞᱤᱸᱜᱤᱱ ᱟᱠᱟᱱ ᱗ ᱜᱚᱴᱟᱝ ᱢᱩᱬᱩᱛ ᱜᱟᱰᱟ ᱠᱚ ᱢᱩᱸᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ᱾ ᱱᱚᱰᱮ ᱞᱟᱞᱢᱚᱱᱤᱨᱦᱟᱴ ᱦᱚᱱᱚᱛ ᱠᱷᱚᱱ ᱫᱟᱨᱞᱟ ᱜᱟᱰᱟ ᱞᱮᱠᱟ ᱛᱮ ᱵᱟᱝᱞᱟᱫᱮᱥ ᱨᱮ ᱥᱮᱱᱚᱜᱼᱟ ᱟᱨ ᱠᱩᱲᱤᱜᱨᱟᱢ ᱦᱚᱱᱚᱛ ᱥᱩᱨ ᱨᱮ ᱵᱨᱚᱦᱢᱚᱯᱩᱛᱨᱚ ᱜᱟᱰᱟ ᱛᱮ ᱞᱤᱸᱡᱤᱱ ᱦᱟᱹᱵᱤᱡ ᱫᱷᱟᱨᱞᱟ ᱜᱟᱰᱟ ᱞᱮᱠᱟᱛᱮ ᱞᱤᱸᱜᱤᱱᱟ᱾ ᱯᱟᱴᱜᱨᱟᱢ ᱩᱯᱚᱡᱮᱞᱟ ᱥᱩᱨ ᱨᱮ, ᱱᱤᱭᱟᱹ ᱫᱚ ᱥᱟᱢᱟᱝ ᱥᱮᱫ ᱥᱤᱧᱚᱛ ᱨᱮ ᱞᱤᱸᱜᱤᱱ ᱵᱚᱞᱚᱱᱟ᱾ ᱛᱟᱭᱚᱢ ᱱᱚᱣᱟ ᱜᱟᱰᱟ ᱠᱚᱧᱮ ᱥᱮᱫ ᱵᱟᱝᱞᱟᱫᱮᱥ ᱨᱮᱭᱟᱜ ᱯᱷᱩᱞᱵᱟᱲᱤ ᱩᱯᱚᱡᱮᱞᱟ ᱥᱮᱫ ᱛᱮ ᱵᱟᱝᱞᱟᱫᱮᱥ ᱨᱮ ᱥᱮᱱᱚᱜ ᱠᱟᱱᱟ ᱟᱨ ᱵᱟᱹᱭᱻᱵᱟᱹᱭ ᱛᱮ ᱞᱟᱦᱟ ᱥᱮᱫ ᱞᱤᱸᱜᱤᱱ ᱪᱟᱞᱟᱣ ᱟᱠᱟᱱᱟ᱾

ᱠᱩᱨᱤᱜᱨᱟᱢ ᱴᱷᱮᱱ ᱱᱚᱶᱟ ᱜᱟᱰᱟ ᱨᱮᱱᱟᱜ ᱜᱩᱴ ᱠᱷᱟᱞ ᱑᱒ ᱯᱷᱩᱴ (᱓.᱗ ᱢᱤᱴᱚᱨ) ᱟᱨ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱫᱚ ᱓᱙ ᱯᱷᱩᱴ (᱑᱒ ᱢᱤᱴᱚᱨ) ᱢᱮᱱᱟᱜᱼᱟ᱾

ᱫᱷᱟᱨᱞᱟ ᱟᱨ ᱡᱚᱢᱩᱱᱟ ᱜᱟᱰᱟ ᱨᱮᱱᱟᱜ ᱜᱟᱰᱟ ᱟᱲᱮ ᱫᱷᱥᱟᱣ ᱫᱚ ᱒᱐᱐᱗ ᱨᱮ ᱞᱟᱞᱢᱚᱱᱤᱨᱦᱟᱴ ᱨᱮ ᱟᱹᱰᱤ ᱰᱷᱮᱨ ᱞᱮᱱᱟ᱾ ᱞᱟᱞᱢᱚᱱᱤᱨᱦᱟᱴ ᱨᱮ, ᱫᱷᱚᱨᱞᱟ ᱜᱟᱰᱟ ᱦᱚᱛᱮᱛᱮ ᱗ ᱠᱤᱞᱳᱢᱤᱴᱟᱨ (᱔.᱓ ᱢᱟᱭᱤᱞ) ᱡᱤᱞᱤᱧ ᱰᱩᱵᱟᱹ ᱟᱠᱚᱴ ᱵᱟᱸᱫᱷ ᱨᱮᱭᱟᱜ ᱒ ᱠᱤᱞᱳᱢᱤᱴᱟᱨ ᱜᱟᱱ ᱞᱮ ᱫᱷᱟᱥᱟᱣ ᱪᱟᱵᱟ ᱞᱮᱱᱟ᱾ ᱓ ᱜᱚᱴᱟᱝ ᱢᱚᱥᱡᱤᱫᱽ, ᱵᱟᱨᱭᱟ ᱢᱩᱱᱫᱤᱞ, ᱢᱤᱫ ᱴᱟᱝ ᱢᱟᱫᱽᱨᱟᱥᱟ ᱟᱨ ᱢᱤᱫ ᱯᱨᱟᱭᱢᱮᱨᱤ ᱟᱥᱲᱟ, ᱟᱨ ᱢᱤᱫ ᱢᱟᱨᱟᱝ ᱡᱟᱭᱜᱟ ᱡᱟᱦᱟᱸ ᱫᱚ ᱪᱟᱥ ᱡᱟᱭᱜᱟ ᱠᱚ ᱛᱟᱦᱮ ᱠᱟᱱᱟ ᱚᱱᱟ ᱠᱚ ᱫᱟᱜ ᱛᱮ ᱵᱚᱦᱮᱞ ᱞᱮᱱᱟ, ᱚᱱᱠᱟ ᱛᱮ ᱓᱐᱐᱐ ᱜᱟᱱ ᱦᱚᱲ ᱚᱲᱟᱜ ᱫᱚ ᱟᱫ ᱞᱮᱫᱟ᱾

ᱠᱩᱨᱲᱜᱨᱟᱢ ᱨᱮ ᱫᱷᱟᱨᱞᱟ ᱟᱲᱮ ᱨᱮ ᱢᱤᱫ ᱯᱟᱨᱠ ᱢᱮᱱᱟᱜᱼᱟ᱾ ᱥᱟᱠᱳ ᱦᱚᱸ ᱢᱮᱱᱟᱜᱼᱟ᱾ ᱫᱟᱜᱼᱡᱟᱹᱲᱤ ᱚᱠᱛᱚ ᱨᱮ ᱱᱚᱶᱟ ᱜᱟᱰᱟ ᱫᱚ ᱵᱟᱹᱲᱛᱤ ᱜᱮ ᱯᱮᱨᱮᱡᱚᱜᱼᱟ, ᱢᱮᱱᱠᱷᱟᱱ ᱥᱤᱛᱩᱝ ᱫᱤᱱ ᱨᱮ ᱱᱚᱶᱟ ᱜᱟᱰᱟ ᱨᱮ ᱟᱹᱰᱤ ᱠᱚᱢ ᱫᱟᱜ ᱞᱤᱸᱜᱤᱱᱟ᱾ ᱯᱩᱞᱤ ᱨᱮᱱᱟᱜ ᱵᱚᱦᱮᱞ ᱛᱮ ᱟᱹᱰᱤ ᱜᱟᱱ ᱦᱩᱰᱤᱧ ᱦᱩᱰᱤᱧ ᱰᱷᱤᱞ (ᱪᱚᱨ) ᱠᱚ ᱵᱮᱱᱟᱣ ᱟᱠᱟᱱᱟ᱾Khokon, Leaquat Hossain, 64 Jela Bhraman, 2007, pp.14-15, Anindya Prokash, Dhaka, 

ᱰᱩᱵᱟᱹ
ᱫᱷᱟᱨᱞᱟ ᱟᱨ ᱛᱤᱥᱛᱟ ᱜᱟᱰᱟ ᱫᱚ ᱡᱩᱱ ᱠᱷᱚᱱ ᱥᱮᱯᱴᱮᱢᱵᱚᱨ ᱦᱟᱹᱵᱤᱡ ᱢᱚᱱᱥᱩᱱ ᱚᱠᱛᱚ ᱨᱮ ᱵᱟᱝᱞᱟᱫᱮᱥ ᱨᱮ ᱟᱹᱰᱤ ᱜᱟᱱ ᱰᱩᱵᱟᱹ ᱨᱮᱭᱟᱜ ᱮ ᱥᱤᱨᱡᱟᱹᱣᱟ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱜᱟᱰᱟ
ᱛᱷᱚᱠ: ᱵᱷᱟᱨᱚᱛ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱠᱟᱞᱤᱢᱯᱚᱝ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱡᱚᱞᱯᱟᱭᱜᱩᱲᱤ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱥᱤᱠᱠᱤᱢ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱵᱟᱝᱞᱟᱫᱮᱥ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱵᱷᱩᱴᱟᱱ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱨᱚᱝᱯᱩᱨ ᱠᱷᱚᱸᱰ ᱨᱮᱭᱟᱜ ᱜᱟᱰᱟ

ᱥᱟᱹᱠᱷᱭᱟᱹᱛ